CELEX: C2005/057/21
Language: hu
Date: 2005-03-05 00:00:00
Title: A Bíróság ítélete (első tanács) 2005. január 20-án a C-412/03. sz. (Regeringsrätten előzetes döntéshozatal iránti kérelme) Hotel Scandic Gåsabäck AB kontra Riksskatteverket ügyben (Hatodik HÉA-irányelv – A 2. cikk, az 5. cikk (6) bekezdése és a 6. cikk (2) bekezdése – Étkeztetés önköltségi ár alatti biztosítása egy adott társaság étkezdéjében – Adóalap)

5.3.2005   
            
            
               HU
            
            
               Az Európai Unió Hivatalos Lapja
            
            
               C 57/11
            
         
      A BÍRÓSÁG ÍTÉLETE
   
   (első tanács)
   2005. január 20-án
   a C-412/03. sz. (Regeringsrätten előzetes döntéshozatal iránti kérelme) Hotel Scandic Gåsabäck AB kontra Riksskatteverket (1) ügyben
   (Hatodik HÉA-irányelv - A 2. cikk, az 5. cikk (6) bekezdése és a 6. cikk (2) bekezdése - Étkeztetés önköltségi ár alatti biztosítása egy adott társaság étkezdéjében - Adóalap)
   (2005/C 57/21)
   Az eljárás nyelve: svéd
   A C-412/03. sz. ügyben a Bírósághoz az EK 234. cikk alapján benyújtott előzetes döntéshozatal iránti kérelem tárgyában, amelyet a Regeringsrätten (Svédország) a Bíróságnál 2003. október 3-án nyilvántartásba vett, 2003. szeptember 29-i végzésével az előtte a Hotel Scandic Gåsabäck AB és a Riksskatteverket között folyamatban lévő eljárásban terjesztett elő, a Bíróság (első tanács), tagjai: P. Jann, a tanács elnöke, K. Lenaerts (előadó), J. N. Cunha Rodrigues, Juhász E. és M. Ilešič bírák, főtanácsnok: D. Ruiz-Jarabo Colomer, hivatalvezető: K. Sztranc, 2005. január 20-án meghozta ítéletét, amelynek rendelkező része a következő:
   A tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv 2. cikkét, valamint az 5. cikkének (6) bekezdését és a 6. cikke (2) bekezdésének b) pontját úgy kell értelmezni, hogy azokkal ellentétes az olyan nemzeti szabályozás, amely a termék vállalkozásból való kivonásának vagy saját célra nyújtott szolgáltatásnak minősít olyan értékesítéseket, amelyekért tényleges ellenszolgáltatást fizetnek, akkor is, ha ez az ellenszolgáltatás alacsonyabb az értékesített termék vagy a nyújtott szolgáltatás önköltségi áránál.
   
      (1)  HL C 289., 2003.11.29.